**Akademik dürüstlüyün təminatı üzrə sorğu vərəqəsi**

|  |  |
| --- | --- |
| **Ali təhsil müəssisəsinin adı** | **Xəzər Universiteti** |
| **Antiplagiat sistemi istifadə edilirmi (hə\yox)** | Bəli |
| **Edilirsə, adı** | StrikePlagiarism.com Plagscan.com |
| **Edilirsə, dəstək göstərən şirkət** | Plagiat.pl Sp. z o.o. (Polşa) PlagScan GmbH (Almaniya) |
| **Buraxılış/elmi işlərin elektron arxivləşdirmə sistemindən istifadə edilirmi?** | Bəli |
| **Edilirsə, adı** | dSpace |
| **Edilirsə, dəstək göstərən şirkət** | <http://library.khazar.org/>  <http://dspace.khazar.org/jspui/> |
| **ATM-də akademik dürüstlüyün təminatı üzrə prosedurların təsviri** | Bakalavr, magistr və doktroluq işləri Magistratura, Doktorantura və Elmi İşlər şöbəsinə daxil olarkən ilkin olaraq onun plagiatdan azad (plagiat free) olunması ilə bağlı bir sıra tədbirlər həyata keçirilir:   1. Əgər ciddi plagiat varsa, həmin işin ləğv olunması haqqında rəhbərliyə təqdimat yazılıb ləğv edilir və “academic dishonesty” tədbirləri görülür. 2. Əgər məqalə, tezis və ya dissertasiya texniki cəhətdən düzgün qurulmayıbsa, buna dair müəlliflə söhbətlər aparılır və işə düzəlişlər edilmək üçün departamentə, müəllifə geri göndərilir. 3. Aparılmış təhlillərdən sonra əgər kompüter antiplagiarizm yoxlamasından sonra məqalə, tezis və ya dissertasiyada heç bir plaqiat olmadığı aşkar edilirsə, ona dair elmi işlər bölməsi rəsmi məlumat yazır, imza və möhürlə təsdiq edərək növbəti prosedurlar üçün buraxılışını məqbul sayır.   Plagiata qarşı görülmüş mübarizə tədbirləri çərçivəsində aşağıdakı tədbirlər həyata keçirilmişdir:   1. Plagiata qarşı çox məşhur proqram saytlarının inzibati əməliyyat heyəti ilə video konfranslar keçirilmişdir. 2. Plagiata qarşı mübarizədə “0” (sıfır) tolerantlıq təmin edilmişdir; bu haqda müvafiq qurumlarla söhbət və təlimlər aparılmışdır. Tələbələr və akademik heyətlə birgə davamlı olaraq təlimlər keçirilir və bu proses müntəzəm olaraq hər il davam etdirilir. 3. 1 noyabr 2013-cü ildən etibarən Xəzər Universitetinin Siyasi elm və beynəlxalq münasibətlər departamenti plagiat əleyhinə mübarizə aparmaq və akademik dürüstlüyü təmin etmək üçün plagiat əleyhinə ixtisaslaşmış məşhur “Turnitin” şirkətinin proqramından sınaq məqsədilə istifadə etməyə başlamışdır 4. 31 yanvar 2014-cü ildə Siyasi elm və beynəlxalq münasibətlər departamentinin müdiri Muxtar Hacızadə və “Turnitin” şirkətinin meneceri Marketa Vagnerova təfərindən universitet əməkdaşları üçün plagiat ilə mübarizə haqqında və proqramdan istifadə qaydaları barədə treyninq keçirilmişdir |
| **Akademik dürüstlüyün təminatının təşkili üzrə təkliflər** | İngiliscə, Rusca və digər dillərdə antiplagiat proqramlarının çoxluğuna baxmayaraq, Azərbaycan dilində olan mətnlərin antiplagiat proqramları məhdud saydadır. Odur ki, təklif edirik ki,   1. Tərcümə edilərək müxtəlif dillərdən dilimizə çevrilən mətnlərin plagiatını aşkarlamaq üçün xüsusi proqramlar hazırlansın. 2. Bütün ali məktəblərin, bakalavr, magistr və doktorluq işlərinin plagiat yoxlanması sistemli xarakter alsın. Bunun üçün doktorluq və namizədlik işlərinin, hətta ilkin mərhələdə adlarının belə koordinasiya olunması tələb olunduğu halda, magistr işlərinin respublika ali məktəbləri və təhsil ocaqları səviyyəsində mövzularının və məzmunlarının yoxlanması, onların üst-üstə düşüb-düşməməsi, bir universitetdə eyni işin təkrar yazılmaması üçün, heç bir təsirli sistem və ya tədbir mövcud deyildir. Belə bir vahid qurumun yaradılması vacibdir. 3. Yaxşı olardı ki, Təhsil Nazirliyi respublikanın ali məktəbləri üçün özü server olmaqla güzəştli əsaslarla işlək antiplagiat proqramlarının alınmasını maliyyələşdirsin və ali məktəblərin bu proqramlara daha güzəştli şərtlərlə qoşulmasını təmin etsin. 4. Plagiarizmə qarşı mübarizə haqqında respublika səviyyəsində konfransların, simpoziumların, təlimlərin və s. keçirilməsi təmin olunsun. 5. Bu sahədə təlimçi qrupunun hazırlanması layihəsi hazırlansın (A pool of trainers + training of trainers) 6. Bu sahədə Avropa təcrübəsinin öyrənilməsi üçün özəl və dövlət ali məktəblərinin (seçmə yolla) nümayəndələrinin İngiltərə, Polşa və ya Amerikada təlim təcrübəsi keçməsi və sonradan həmin təcrübənin milli sərvətə çevrilməsi təmin edilsin. |